kardosdrur/scandi-wiki huggingface dataset:
Høstemark Skov

Høstemark Skov og Mose er et skov og moseområde på 570 hektar i den nordlige del af Lille Vildmose, i det østlige Himmerland ud til Ålborg Bugt. I skoven er der en tæt bestand af hulrugende fugle, og en stor artsrigdom af biller, sommerfugle samt sjældne svampe og mosser. Mindst 6.000 plante- og dyrearter er registreret i Høstemark Skov, hvor også kongeørnen har ynglet i de senere år 

Høstermark skov er en gammel græsningsskov, der i 1933 blev købt af dansk-amerikaneren M.P. Knudsen, som indhegnede hele skoven og en del af højmosen med 13 kilometer vildthegn til dyrehave i stil med Tofte Skov, og der udsattes kronhjorte, dådyr og sikahjorte. Der findes mere end 170 ha løvskov hvoraf ca. 133 ha er naturskov der stammer helt tilbage fra middelalderen eller før . 

Skoven ligger i Aalborg Kommune, og den er en del af Natura 2000-område nr. 17 Lille Vildmose, Tofte Skov og Høstemark Skov, og er både EU-habitatområde og fuglebeskyttelsesområde (F7); Det er en del af Danmarks største naturfredning på 7.700 ha – hele Vildmoseområdet, som er sikret ved at det ejes af Aage V. Jensens Fonde.

Eksterne kilder og henvisninger 

 Om Høstermark Skov  på lillevildmosen.dk

Naturområder i Aalborg Kommune
Skove i Danmark
Lille Vildmose
Fredede arealer i Danmark
Saint-Astier

Saint-Astier er en fransk kommune i departementet Dordogne
i den sydvestlige del af landet. byen ligger ved floden Isle.

Indbyggerne kaldes Astériens.

Eksterne henvisninger 

Byer i Dordogne
Mellemitaliens Forenede Provinser

Mellemitaliens Forenede Provinser () var en kortlivet klientstat til Kongeriget Sardinien. Det var blevet dannet af samlingen af Storhertugdømmet Toscana, Hertugdømmet Parma, Hertugdømmet Modena samt nogle områder i det nordlige af Kirkestaten. Grunden til dette var, at de lokale fyrster var blevet afsat efter en revolution. Da Kongeriget Sardinien var områdets overherre, var det også reelt kong Victor Emanuel 2., som var områdets hersker, selvom der dog var en generalguvernør som stedfortræder.

Efter en folkeafstemning i marts 1860 blev området annekteret af Kongeriget Sardinien.

Referencer 

Forhenværende lande på den italienske halvø
Etableret i 1859
Ophørt i 1860
Gramat

Gramat er en fransk kommune i departementet Lot
i den sydlige del af landet.

Indbyggerne kaldes Gramatois(es).

Eksterne henvisninger 

Byer i Lot
Rosny-sous-Bois

Rosny-sous-Bois er en fransk kommune i departementet Seine-Saint-Denis i Paris' østlige forstæder.

Eksterne henvisninger 

Byer i Seine-Saint-Denis
Five Finger Death Punch

Five Finger Death Punch er et amerikansk heavy metal band fra Las Vegas, Nevada. Bandet blev dannet 2005 og tog sit navn fra Kung fu filmen "The Five Fingers of Death" fra 1972.

Tidlig Historie 
Bandet bestod oprindeligt af sanger Ivan Moody, guitarist Zoltan Bathory, guitarist Caleb Bingham, bassist Matt Snell og trommeslager Jeremy Spencer. Bingham blev erstattet af guitaristen Darrell Roberts i 2006, som derefter blev erstattet af Jason Hook i 2009. Bassist Matt Snell forlod bandet i 2010 og blev erstattet af Chris Kael i 2011.

Deres debut album The Way of the Fist blev udgivet i 2007, og det blev starten på bandets popularitet. I 2009 udgav de deres andet album "War is the Answer". Begge albums blev tildelt guld af RIAA med over 500.000 solgte eksemplarer, begge i USA. Bandets tredje album med titlen "American Capitalist", blev udgivet den 11. oktober 2011. I 2013 udgav bandet to albums med titlerne "The Wrong Side of Heaven and the Righteous Side of Hell" Vol. 1 og Vol. 2. I 2015 udgav bandet et album med titlen "Got your six".

Koncerter 
Bandet har spillet ved internationale musikfestivaler, herunder Mayhem Festival i 2008 og 2010, og Download Festival i 2009 og 2010.

Medlemmer 
 Zoltan Bathory – guitar (2005–present)
 Jason Hook – guitar, vokal (2009–present)
 Chris Kael – bas, vokal (2010–present)
 Ivan Moody – vokal, Klaver (2006–present)
 Charlie Engen – Trommer (2018–present)

Touring musikere 
 Philip Labonte – vokal (2016)
 Tommy Vext – vokal (2017)

Tidligere medlemmer 
 Jeremy Spencer – Trommer (2005–2018), vokal (2005)
 Caleb Andrew Bingham – guitar, vokal (2005–2006)
 Darrell Roberts – guitar, vokal (2006–2009)
 Matt Snell – bas, (2005–2010)
 Jason Hook lead guitarist (2009-2020)

Diskografi 
 The Way of the Fist (2007)
 War Is the Answer (2009)
 American Capitalist (2011)
 The Wrong Side of Heaven and the Righteous Side of Hell, Volume 1 (2013)
 The Wrong Side of Heaven and the Righteous Side of Hell, Volume 2 (2013)
 Got Your Six (2015)
 And Justice for None (2018)
 F8 (2020)
 AfterLife (2022)

Eksterne henvisninger 
 

Musikgrupper fra 2005
Rockgrupper fra USA
Heavy metal-grupper
Groove metal-grupper
Nu metal-grupper
Alternative metal-grupper fra USA
Hertugdømmet Parma

Hertugdømmet Parma () var et lille land i det nordlige Italien, som eksisterede af flere omgange. Det blev oprettet som hertugdømme til Pave Paul 3.s uægte søn, Pier Luigi Farnese i 1545. I en periode hed det Hertugdømmet Parma og Piacenza.

Under Napoleon blev området annekteret af Frankrig i 1802, men atter oprettet i 1814. Landets sidste hertug var den kun 11 år gamle Robert 1. af Parma. Efter en revolution i 1859 blev det en del af Mellemitaliens Forenede Provinser, som senere annekteredes af Kongeriget Sardinien.

Hertug(ind)er af Parma 
 1545–1547 Pier Luigi Farnese
 1547–1586 Ottavio Farnese
 1586–1592 Alessandro Farnese
 1592–1622 Ranuccio 1. Farnese
 1622–1646 Odoardo Farnese
 1646–1694 Ranuccio 2. Farnese
 1694–1727 Francesco Farnese
 1727–1731 Antonio Farnese
 1731–1735 Karl 3. af Spanien
 1735–1740 Karl 6., Tysk-romersk kejser
 1740–1748 Maria Theresia af Østrig
 1748–1765 Filip 1.
 1765–1802 Ferdinand 1.
 1814–1847 Marie Louise af Østrig
 1847–1849 Karl 2.
 1849–1854 Karl 3.
 1854–1859 Robert 1.

Referencer 

Etableret i 1545
Ophørt i 1859
Forhenværende lande på den italienske halvø
Parma
Parma
Parma
Melbourne Shuffle

Melbourne Shuffle (også  kaldet Shuffling) er en dans, der stammer fra Melbourne i Australien. Det er en typisk rave- og klubdans, der opstod til ravefester i slutningen af 1980'erne.

Referencer

Eksterne henvisninger 
 Basic Melbourne Shuffle Tutorial

Danse
Jinichi Kusaka

, var en admiral i kejserriget Japans flåde under 2. verdenskrig. Admiral Ryūnosuke Kusaka var hans fætter.

Biografi 
Kusaka var født i Ishikawa-præfekturet og tog eksamen i den 37. årgang på den japanske søofficersskole som nr. 21 af 179. Han gjorde tjeneste som kadet på krydserne Soya og Chiyoda og efter at være blevet udnævnt til løjtnant blev han tildelt krydseren Tokiwa og slagskibet Aki. Som løjtnant under 1. verdenskrig gjorde han tjeneste på krydseren Asama efterfulgt af krydseren Kashima og destroyeren Hamakaze, men var ikke i kamp. Efter krigens slutning gik han på flådeakademiet og blev i 1921 orlogskaptajn. Han blev tildelt slagskibet Hiei som næstkommanderende artillerichef og dernæst til slagskibene Yamashiro og Nagato som artillerichef.

Efter at være blevet forfremmet til kommandør den 1. december 1930 blev han sendt til USA og Europa i et år. Efter sin tilbagekomst fik han sin første selvstændige kommando, krydseren Kitakami. Han blev senere kaptajn på slagskibet Fusō. Den 1. december 1936 blev Kusaka forfremmet til kontreadmiral og blev kommandant for flådens artilleriskole. Den 15. november 1940 blev han forfremmet til viceadmiral.  

Ved starten på Stillehavskrigen havde Kusaka kommandoen over det kejserlige japanske flådeakademi. Den 28. september  1942 overtog han kommandoen over 11. luftflåde, som havde hjemme i på den store japanske base i Rabaul på New Britain i det sydlige stillehav. Under hele slaget om Guadalcanal kæmpede Kusakas luftenheder mod de Vestallieredes Cactus Air Force om kontrollen over luftrummet omkring Guadalcanal, et slag om de allierede luftstyrker endte med at vinde. 11. luftflåde støttede også de japanske militæroperationer under Felttoget på Ny Guinea.

Den 24. december 1942 blev alle flådestyrker på Ny Guinea og Salomonøerne slået sammen til den nye Sydøstlige områdeflåde med  Kusaka som chef. Som chef styrede Kusaka indsættelsen af skibe og tropper i kampene mod de allierede styrker, som trængte op gennem Salomonøerne, Ny Guinea og New Britain mod Rabaul.

Den 6. september 1945 overgav Kusaka sig som øverste japanske flådeofficer i Rabaulområdet sammen med generalløjtnant Hitoshi Imamura, den øverste hærofficer i området, til de allierede styrker.

Henvisninger

Bøger 

 – neutral vurdering af denne bog her:Second World War Books Review

 – Online views of selections of the book:www.amazon.com

Eksterne kilder

Noter 

Militærfolk fra Japan
Japanere i 2. verdenskrig
Storhertugdømmet Toscana

Storhertugdømmet Toscana () var et land i det nordlige Italien. Det eksisterede i to perioder. Oprettet i 1569, da det tidligere Hertugdømmet Firenze blev ophøjet til storhertugdømme af Pave Pius 5. Efter Napoleons sejre i det nordlige Italien, blev landet, ifølge Aranjuez-traktaten, omdannet til Kongeriget Etrurien i 1801. Da Napoleon var ude af billedet, genoprettedes landet i 1815 efter Wienerkongressen. I 1847 annekteredes nabolandet Lucca. Det fik sin afslutning efter en revolution i 1859.

Referencer 

Forhenværende lande på den italienske halvø
Etableret i 1569
Ophørt i 1859
Forhenværende storhertugdømmer
Toscana
Garde républicaine

Garde républicaine ( Den republikanske garde) er en fransk gendarmenhed under Gendarmerie nationale. Garden varetager dels opgaver af ceremoniel karakter såsom den ceremonielle vagttjeneste ved bl.a. Élyséepalæet. Men den udfører også mere traditionelle bevogtningsopgaver, således er det dem, der stiller motorcykelbetjente til rådighed ved eskorte af særligt vigtige personer.

Opgaver 
Garden har i dag fire hovedopgaver:

 at udøve Frankrigs militære ceremoniel
 at værne om sikkerheden omkring de nationale slotte
 at bidrage til den offentlige sikkerhed
 at bidrage til Frankrigs omdømme i omverdenen

Historie 
Dagens republikanergarde er den seneste udgave af de franske regenters garde og har således overtaget historien fra alle tidligere gardeenheder. Så selvom den nuværende først er oprettet i 1848, går historien reelt set meget længere tilbage.

Organisation 

Til at løse gardens opgaver er den opdelt således:

1. infanteriregiment 
Består af:
 Et vagtkompagni, der dels deltager i den ceremonielle vagttjeneste og dels tager sig af sikkerhedsopgaver i øvrigt.
 Et kompagni, der står for sikkerheden omkring Frankrigs præsident. I praksis betyder det, at kompagniet står for vagttjenesten ved Élyséepalæet.
 En motorcykeleskadron
 Musikerne i gardens musikkorps er enkadreret under 1. regiment

2. infanteriregiment 

Består af:
 Et vagtkompagni, der dels deltager i den ceremonielle vagttjeneste og dels tager sig af sikkerhedsopgaver i øvrigt.
 Et kompagni, der står for sikkerheden omkring Hôtel Matignon (premierministerens residens).
 Et kompagni, der står for sikkerheden omkring de nationale slotte. I praksis betyder det, at de bl.a. står for sikkerheden omkring udenrigsministeriet og justitsministeriet

Kavaleriregimentet 
Består af:
 Tre hesteeskadroner
 En støtteeskadron
 Et træningscenter

Gardens orkester 

Gardens orkester består af 120 professionelle musikere.

Hærens kor 
Hærens kor er oprettet i 1983 og er organisatorisk placeret under Garde républicaine.

Gardens værksteder 
Republikanergarden forsøger at bevare mange af de traditionelle håndværksfag, ved at huse flere værksteder, hvor man arbejder med de specielle kompetencer, som er nødvendige for at holde materiellet til denne traditionsrige enhed i tip-top stand.

Kaserner 

Garden holder til på 16 kaserner i eller omkring Paris.

Eksterne henvsininger

Kilder 

Gendarmerie nationale
Kauniainen

Kauniainen (svensk: Grankulla) er en by og kommune i landskabet Nyland i Finland. Kauniainen er en enklave i Espoo, vest for Helsinki. Kauniainen har cirka 8.500 indbyggere og et areal på 6 km².

Kommunen er tosproget med finsk som majoritetssprog (57 %) og svensk som minoritetssprog (41 %).

Kauniainen er kendt for sit lave skatteniveau og befolkningen som nyder godt af dette.

Svenska folkpartiet har traditionelt været kommunens største parti.

Eksterne henvisninger 

 Uppslagsverket Finland, Grankulla 
 Grankulla stad

Byer i Finland
Kommuner i Nyland
Achozen

Achozen [udtalt: UH-choh-zen] (stavet AcHoZeN) er et musikprojekt af System of a Downs bassist Shavo Odadjian, Wu-Tang Clan medlemmet RZA, Killarmy medlemmet Kinetic 9, og Reverend William Burke. Gruppens debutalbum har været undervejs i flere år og selve den fremtidige udgivelse er meget tvivlende efter genforeningen af System of a Down, hvor Odadjian er forpligtet.

Medlemmer 
 Shavo Odadjian — Vokal, guitar
 RZA — Vokal, keyboards, sampler, guitar
 Kinetic 9 — Vokal
 Reverend William Burke — Vokal

Diskografi 
 Under afventning: The Album (TBA)

Fodnoter

Eksterne henvisninger 
 

Hiphopgrupper fra USA
Hovedstadsregionen (Finland)

Hovedstadsregionen i Finland (også kaldet Storhelsinki, finsk: pääkaupunkiseutu, svensk: huvudstadsregionen) består af hovedstaden Helsinki () og de fire kommuner Espoo (), Vantaa () og Kauniainen (). De fire kommuner har til sammen omkring 1,2 million indbyggere (2021). Regionen er en del af landskabet Nyland.

Hovedstadsregionen har en fælles administration, Huvudstadsregionens samarbetsdelegation (SAD), som bl.a. ivaretager trafikplanlægning, kollektivtrafik og affaldshåndtering.

Storhelsingfors er et begreb, der omfatter bydelene i hovedstadsregionen samt forstæderne i Borgnäs, Hyvinge, Träskända, Kervo, Kyrkslätt, Mäntsälä, Nurmijärvi, Sibbo, Tusby og Vichtis kommuner. Dette område har over 1,5 millioner indbyggere (2021) på 3.697,52 km2.

Fodnoter

Eksterne henvisninger 
 Helsingforsregionens trafik 
 Helsingforsregionens miljötjänster 

Helsinki
Ras Al Khaimah International Airport

Ras Al Khaimah International Airport  (arabisk: مطار رأس الخيمة الدولي), er en international lufthavn placeret i emiratet Ras al-Khaimah i de Forenede Arabiske Emirater, 18 km nord for emiratets hovedstad af samme navn. I 2006 ekspederede den 157.764 passagerer og er hub for RAK Airways.

Eksterne henvisninger 
 Ras Al Khaimah International Airports officielle hjemmeside 

Lufthavne i Forenede Arabiske Emirater
Plombières-les-Bains

Plombières-les-Bains er en fransk kommune i departementet Vosges i regionen Grand Est i den nordøstlige del af landet. Byen er især kendt for sine termiske bade.

Eksterne henvisninger 

Byer i Vosges
Franske kurbyer
Beuil

Beuil er en fransk kommune i departementet Alpes-Maritimes
i den sydøstlige del af landet.

Eksterne henvisninger 

Byer i Alpes-Maritimes
Air Transat

Air Transat er et charterflyselskab fra Canada. Selskabet er ejet af den canadiske rejsekoncern Transat A.T., og har hub og hovedkontor på Montréal-Pierre Elliott Trudeau International Airport, 20 km vest for byen Montréal. Air Transat blev etableret i december 1986 og startede flyvningerne 14. november året efter.

Selskabet fløj i februar 2012 charterflyvninger til omkring 60 destinationer i 30 lande fra lufthavne i Canada. Om sommeren går de fleste flyvninger til feriedestinationer i Europa, og i vinterperioden er der destinationer i Caribien, Mexico, Centralamerika og USA på rutekortet. Flyflåden bestod af 23 fly med en gennemsnitsalder på 15.6 år. Heraf var der elleve eksemplarer af Airbus A310-300 og tolv eksemplarer af Airbus A330 som de største fly i flåden med plads til 343 passagerer.

Eksterne henvisninger 

 Air Transats officielle hjemmeside

Referencer 

Flyselskaber fra Canada
Etableret i 1986
Montreal
Hindens rev

Hindens rev er en lang, smal og lige tange, som strækker sig fra Kålland mod vest ud i Vänern. Hindens rev er en randmoræne og udgør en del af den israndzone der kaldes for de mellemsvenske randmoræner eller den mellemsvenske israndzone. Sidstnævnte er en del af en serie af randmoræner, der løber fra det sydlige Norge gennem Dalsland, Skaraborg og Östergötland under Østersøen til det sydlige Finland og til det nordlige Rusland, hvor randmorænen Salpausselkä adskiller Ladoga og Saimen. Disse moræner dannedes i en periode for godt og vel 11.000 år siden, da isen fra den seneste istid midlertidigt ophørte sin tilbagetrækning, og sten samt andet materiale der havde sat sig fast i indlandsisen tøede frem af isen og deponeredes foran iskanten.

Den smalle tange er omkring fem kilometer lang og aldrig bredere end 100 meter, ofte betydelig smallere. Det højeste sted er 21 meter over Vänerns overflade. Hindens rev er højest ved fastlandet, hvor det kaldes for Hindens odde. Det sænker sig derefter gradvist for efter fem kilometer at dykke ned i Vänern. Ved højvande danner dens yderste spids fem øer der kaldes for Killingerne. På Vänerns vestlige bred tolv meter væk dykker tangen op igen som Hjortens odde.

Sveriges geografi
Västra Götalands län
Halvøer i Sverige
Villefranche-sur-Mer

Villefranche-sur-Mer er en fransk kommune i departementet Alpes-Maritimes i den sydøstlige del af landet. Byen er mest kendt for sin placering i bunden af Villefranchebugten, som udgør en beskyttet naturhavn.

Eksterne henvisninger 

Byer i Alpes-Maritimes
La Turbie

La Turbie er en fransk kommune i departementet Alpes-Maritimes i den sydøstlige del af landet. Byen er mest kendt for Augustustrofæet eller Trophee des Alpes, som er et sejrsmonument rejst af Augustus og placeret på grænsen mellem Italien og Gallia Narbonensis. På bygningen er indskrevet alle de folkeslag, som Augustus havde besejret i området og den har derfor været en vigtig kilde for historikere, der har forsket i områdets historie.

Eksterne henvisninger 

Byer i Alpes-Maritimes
Maria Hansen

Maria Hansen (født 1990) er en dansk atlet som er medlem af Københavns IF.

Maria Hansen vandt bronze ved DM i femkamp inde 2012.

Maria Hansen var 2006/2007 elev på på atletiklinien ved sportsefterskolen SINE i Løgumkloster

Dansk mesterskab 
 DM  2012 Femkamp inde

Referencer

Eksterne henvisninger 
 Statletik.dk – Maria Hansen

Mangekæmpere fra Danmark
Atleter fra Københavns IF
Hôtel Matignon

Hôtel Matignon er den franske premierministers residens.

Bygningen er opført mellem 1719 – 1724 af Jacques de Matignon, prins af Monaco og den er tegnet af arkitekten Jean Mazin.
Grunden til, at man kalder det Hotel er, at bygningen er det man i Frankrig kalder et Hôtel particulier.

Til bygningen hører en 3 ha stor park, hvilket gør den til den største private have i Paris. I haven er der tradition
for, at den til enhver tid siddende premierminister planter et træ. Den eneste der ikke har gjort det er Jacques Chirac.

Bygningen er registreret som et Monument historique.

Eksterne henvisninger

Kilder 

Bygninger, konstruktioner og anlæg i Paris
Monument historique i Paris
Embedsboliger
Johannes von Euch

Johannes Theodor Joseph von Euch (født 21. januar 1834 i Meppen, Hannover, død 18. marts 1922 i København) var en tysk romerskkatolsk biskop og apostolisk vikar for Danmark.

Johannes von Euch er efterkommer af den hugenottiske slægt af baroner De Vous. Hans far slog sig i 1831 ned i Meppen i Emsland og bedrev der et værtshus. Johannes studerede teologi og præsteviedes af Paulus Melchers. Da det daværende apostoliske vikariat i Norden forvaltedes af Bispedømmet Osnabrück, blev han udsendt til Danmark. Som katolsk sognepræst i Fredericia blev han i 1884 udnævnt til apostolisk præfekt af Danmark. Med ophøjelsen af præfekturet til apostolisk vikariet blev von Euch den 15. marts 1892 udnævnt til titulærbiskop af Anastasiapolis og apostolisk vikar for Danmark, og blev den 8. september 1892 konsekreret af Bernhard Höting til biskop. Han var et stort organisationstalent, og hans embedsperiode var en opbrudets tid, hvor antallet af katolikker i Danmark gennem indvandring og endnu mere gennem konversion steg fra omkring 3.000 til omkring 25.000.

Han er begravet på Vestre Katolske Kirkegård.

Eksterne henvisninger 
 
 Profil hos catholic-hierarchy.org 

Katolske biskopper
Personer i Kraks Blå Bog (afdøde)
Personer i Dansk Biografisk Leksikon
Tyskere i 1800-tallet
Tyskere i 1900-tallet
Personer fra Hannover
Ben Gazzara

Biagio Anthony Gazzarra (28. august 1930 – 3. februar 2012), kendt som Ben Gazzara, var en amerikansk skuespiller, der spillede på teater, i spillefilm og på tv. Han modtog en Emmy Award for bedste birolle i en tv-film for sin medvirken i Hysterical Blindness fra 2002. Han medvirkede i film af en lang række estimerede filminstruktører som John Cassavetes (Ægtemænd, Mordet på en kinesisk bookmaker, Opening Night), Joel og Ethan Coen (The Big Lebowski), Spike Lee (Summer of Sam), John McTiernan (The Thomas Crown Affair) og Lars von Trier (Dogville).

Eksterne henvisninger 

 

Skuespillere fra New York
Personer fra New York City
Berlin Night Express

Berlin Night Express er et nattog, som kører mellem Malmø og Berlin via togfærgelinjen Trelleborg-Sassnitz. Toget blev indtil 5. november 2011 kørt af svenske SJ, som nedlagde nattoget på strækningen, fordi det var urentabelt.

Veolia Transport besluttede i december 2011, at de ville overtage ruten mellem Malmø og Berlin, dog kun med liggevogne, mens SJ kørte med både sove- og liggevogne. Den 30. marts 2012 begyndte Veolia Transports nattog at køre på strækningen.

 
Jernbanetransport i Sverige
Jernbanetransport i Tyskland
Togforbindelser
Letlands futsallandshold

Letlands futsallandshold er et hold under Letlands fodboldlandshold, udvalgt blandt alle lettiske fodboldspillere til at repræsentere Letland i internationale fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte hold.

Kildehenvisninger 

Futsallandshold
Futsallandshold
Air Italy

Air Italy er et flyselskab fra Italien. Selskabet er ejet af private investorer, og har hovedkontor i byen Gallarate, Lombardiet. Air Italy har hub i Milano Malpensa Airport og Verona Airport. Selskabet blev etableret i 2005 og startede flyvningerne 29. maj samme år.

Selskabet fløj i februar 2012 rute- og charterflyvninger til over 40 destinationer. Selskabet har eget rutenet med blandt andet indenrigsflyvninger i Italien, ligesom Air Italy fløj oversøiske charterflyvninger for en række rejsearrangører. Flyflåden bestod af 11 fly med en gennemsnitsalder på 16.4 år. Heraf var der syv eksemplarer af Boeing 737 og fire eksemplarer af Boeing 767 som de største fly i flåden med plads til maksimum 304 passagerer.

Air Italy ejer det selvstændige charterflyselskab Air Poland med base i Warszawa. I 2006 etablerede Air Italy det egyptiske selskab Euro Mediterranean Airlines. Dette lukkede i 2009 under navnet Air Italy Egypt.

Referencer

Eksterne henvisninger 

 Air Italys officielle hjemmeside   

Tidligere flyselskaber fra Italien
Etableret i 2005
Lombardiet
Ophørt i 2018
Oscaruddelingen 1945

{{Infoboks Oscaruddelinger
| billede =
| billedetekst =
| dato = 15. marts 1945
| sted = Grauman's Chinese Theatre
| vært = John Cromwell og Bob Hope
| producer=
| instruktør=
| bedste film = Går du min vej?
| oscars = Går du min vej? (7)
| nomineringer = Går du min vej? og Wilson (10)
| foregående  = 1944
| efterfølgende  = 1946
|}}
Oscaruddelingen 1945 var den 17. oscaruddeling, hvor de bedste film fra 1944 blev hædret af Academy of Motion Picture Arts and Sciences. Uddelingen fandt sted 15. marts på Grauman's Chinese Theatre i Los Angeles, USA. 
Uddelingen er kendt for at være den første hvor kategorien bedste film blev skåret ned til 5 film. Det var også den første og eneste gang at en skuespiller var nomineret til både en Oscar for bedste mandlige hovedrolle og bedste mandlige birolle for samme rolle i den samme fim. Barry Fitzgerald var nomineret i begge kategorier for sin rolle i Går du min vej?''.

Priser

Ærespris
Bob Hope

Ungdomspris
Margaret O'Brien

Irving G. Thalbergs mindepris
Darryl F. Zanuck

Ekstern henvisning 
Oscars legacys hjemmeside

1945
Kultur i 1945
Wilhelm Meisters læreår

Wilhelm Meisters læreår (Wilhelm Meisters Lehrjahre) er en klassisk udviklingsroman fra 1795/96 af Johann Wolfgang von Goethe.

Romaner
Litteratur i 1795